open-index/open-wikipedia-markdown huggingface dataset:
Աստվածամոր «Օդիգիտրիա» սրբապատկերի եկեղեցի (Ագրաֆենովկա)

**Աստվածամոր «Օդիգիտրիա» սրբապատկերի եկեղեցի** (), ուղղափառ եկեղեցի Ռուսաստանի Դաշնության Ռոստովի մարզի Ռոդիոնովո-Նեսվետայսկի շրջանի Ագրաֆենովկա սլոբոդայում։ Ենթարկվում է Շախտիի և Միլլերովոյի թեմին։

*Հասցեն`* Ռոստովի մարզ, Ռոդիոնովո-Նեսվետայսկի շրջան, Ագրաֆենովկա սլոբոդա, Լուսավորության փողոց, 1ա։

## Պատմություն
Դոնի զորքի մարզի Ագրաֆենովկա սլոբոդայի քարե միասեղան եկեղեցու հիմքը դրվել է 1844 թվականի ապրիլի 16-ին։ Այն օծվել է 1846 թվականի նոյեմբերի 3-ին Վորոնեժի և Զադոնսկի արքեպիսկոպոս Իգնատիի կողմից։ Տաճարը բարեկարգվել է կալվածատեր Մարիա Ալեքսեևնա Լեոնովայի միջոցներով։ 1890 թվականից եկեղեցուն կից կազմակերպվել էր ծխական գյուղական ուսումնարան։

Խորհրդային տարիներին տաճարն օգտագործվել է որպես հացահատկի շտեմարան։ Օդիգիտրիևյան ծխի վերջին վանահայրն է եղել քահանա Նիկոլայ Նիկոլայևիչ Զիկովը, որին գնդակահարել են բոլշևիկները։ Հանցակազմի բացակայության պատճառով նա հետմահու արդարացվել է։

2012 թվականից տաճարում վերսկսվել են ժամերգությունները։ Ներկայումս այստեղ պարբերաբար տրվում է Աստվածային պատարագ։ 2012 թվականի մարտի 29-ին Ագրաֆենովկա սլոբոդայի Աստվածամոր «Օդիգիտրիա» սրբապատկերի եկեղեցու հոգևոր հովիվ է նշանակվել քահանա Անտոնի Գենադևիչ Բերեժնոյը։ Ներկայումս եկեղեցում հավատացյալների միջոցներով ընթանում են վերանորոգման-վերականգնման աշխատանքներ։ Հետաքրքրական է, որ 2013 թվականին հողային աշխատանքների ժամանակ հայտնաբերվել է զանգի հին լեզվակ, որը պատկանել է նախահեղափոխական տաճարի զանգերից մեկին։

## Ծանոթագրություններ

## Արտաքին հղումներ
* Сайт храма
* Родионово-Несветайское благочиние.
* В храме в честь иконы Божией Матери «Одигитрия» слободы Аграфеновка отметили престольный праздник 

Կատեգորիա:Եկեղեցիներ այբբենական կարգով
Կատեգորիա:1846 հիմնադրումներ Ռուսաստանում
Կատեգորիա:Ռոստովի մարզի եկեղեցիներ
Շվեդական լուցկի (այլ կիրառումներ)

**Շվեդական լուցկի**, կարող է վերաբերել՝

* Շվեդական լուցկի (պատմվածք), Անտոն Չեխովի պատմվածքը։
* Շվեդական լուցկի (ֆիլմ, 1922), Անտոն Չեխովի համանուն պատմվածքի հիման վրա 1922 թվականին ռեժիսոր Նիկոլայ Սալտիկովի նկարահանած համր գեղարվեստական ֆիլմ։
* Շվեդական լուցկի (ֆիլմ), 1954 թվականին «Մոսֆիլմ» կինոստուդիայում Անտոն Չեխովի համանուն պատմվածքի հիման վրա ռեժիսոր Կոնստանտին Յուդինի նկարահանած խորհրդային գեղարվեստական ֆիլմ։
Մյունիբա Մազարի

**Մյունիբա Մազարի** (, ), պակիստանցի նկարիչ, մոդել, ակտիվիստ, մոտիվացիոն խոսնակ և հեռուստահաղորդավար։ Սայլակ օգտագործող պակիստանցի առաջին մոդելն է։ Նա նաև ՄԱԿ-ի Պակիստանի կանանց ազգային դեսպանն է։ Մյունիբան նաև երգիչ է և ակտիվիստ։

## Կենսագրություն
Մյունիբա Մազարին ունի բելուջիական ծագում։ Բարերարների ջանքերի միջոցով Մյունիբան ստեղծել է իր ապրանքանիշը՝ «Muniba's Canvas» (Մունիբա կտավ)՝ «Թողեք ձեր պատերը գույներ հագնեն» կարգախոսով։

Մյունիբա Մազարին ներկայումս ՄԱԿ-ի Կանանց Պակիստանի ազգային դեսպանն է։ Նա մասնակցել է տարբեր համաժողովների և ֆորումներում որպես մոտիվացիոն խոսնակ՝ առաջին անգամ ելույթ ունենալով TEDx Իսլամաբադում։ Նա այն երկու պակիստանցիներից մեկն է, որոնք 2015 թվականին ընդգրկվել են BBC-ի 100 առավել ոգեշնչող կանանց ցանկում և Պակիստանի հեռուստատեսային կորպորացիայում աշխատում է որպես ոչ մշտական հաղորդավար՝ լինելով սայլակ օգտագործող առաջին աշխատակիցը։ Բացի այդ, Մյունիբան Toni&Guy-ի սայլակ օգտագործող առաջին մոդելն է Պակիստանում։

Մյունիբան մոտիվացիոն ելույթներ է ունեցել տարբեր հարթակներից, ինչպիսիք են TEDx, Ձեռնարկատերերի կազմակերպություն (EO), Երիտասարդ նախագահների կազմակերպություն (YPO), Երիտասարդական ձեռնարկատիրական կազմակերպություն (ԵԿԿ), Համաշխարհային առաջնորդների համաժողով (GLC) 2016, VCON Մալայզիա 2017, Vcon Դուբայ 2017, Պակիստանի առաջնորդության գագաթնաժողով և այլն։ Նա Պակիստանի առաջին բարի կամքի դեսպանն է ՄԱԿ-ի կանանց համար։ Մյունիբան 2016 թվականին Ֆորբսի մինչև 30 տարեկան 30-ներից մեկն է մեդիա և մարկետինգ անվանակարգում, ինչպես նաև հանդիսանում է Պակիստանի ազգային հեռուստատեսության հաղորդավար։

## Ծանոթագրություններ

## Արտաքին հղումներ
* Why Am I Even Alive? | Muniba Mazari

Կատեգորիա:Պակիստանցի նկարիչներ
Կատեգորիա:Հաշմանդամություն ունեցող անձինք
Կատեգորիա:Պակիստանցի մոդելներ
Կատեգորիա:Պակիստանցի կին գրողներ
Կատեգորիա:Պակիստանցի կին արվեստագետներ
Կատեգորիա:Պակիստանցի ակտիվիստներ
Կատեգորիա:Բարի կամքի դեսպաններ
Ժենույակ (Շարանտի գավառ)

**Ժենույակ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 588 մարդ, բնակչության խտությունը` 40.30 մարդ/կմ²։ Բնակավայրը զբաղեցնում է 14.59 կմ² տարածք։

## Աշխարհագրություն
Գտնվում է Փարիզ քաղաքից 360 կմ հարավ, Պուատիե քաղաքից` 85 կմ հարավ, Անգուլեմ քաղաքից` 40 կմ հյուսիս-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 358 աշխատունակ (15-64 տարեկան) բնակիչ, որոնցից ակտիվ էին 267-ը, իսկ ոչ ակտիվները` 91։ Ակտիվության ցուցանիշը կազմում է 74,6 %։ 267 աշխատունակ մարդկանցից աշխատել է 233 անձ (143 տղամարդ և 90 կին)։ Գործազուրկ են եղել 34 անձ (15 տղամարդ և 19 կին)։ 91 անաշխատունակներից 23-ը եղել են աշակերտներ կամ ուսանողներ, 27-ը` թոշակառուներ, իսկ 41-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ժուիե (Շարանտի գավառ)

**Ժուիե** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 185 մարդ, բնակչության խտությունը` 21.51 մարդ/կմ²։ Բնակավայրը զբաղեցնում է 8.60 կմ² տարածք։

## Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 75 կմ հարավ, Անգուլեմ քաղաքից` 32 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 122 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 30։ Ակտիվության ցուցանիշը կազմում է 75,4 %։ 92 աշխատունակ մարդկանցից աշխատել է 81 անձ (44 տղամարդ և 37 կին)։ Գործազուրկ են եղել 11 անձ (7 տղամարդ և 4 կին)։ 30 անաշխատունակներից 11-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հովհաննես առաքյալ եկեղեցի (Լենին)

**Հովհաննես առաքյալ եկեղեցի** (**Հովհաննես Աստվածաբան տաճար**, ), ուղղափառ տաճար Ռուսաստանի Դաշնության Ռոստովի մարզի Բելոկալիտվինսկի շրջանի Լենինի խուտորում։ Ենթարկվում է Վոլգոդոնսկի և Սալսկի թեմի Բելոկալիտվինսկի գործակալությանը։

Հասցեն` 347024, Ռոստովի մարզ, Բելոկալիտվինսկի շրջան, Լենինի խուտոր, Լենինի փողոց, 5։

## Պատմություն

Երբ 1850 թվականին ստեղծվել է սկզբնապես Դոնի զորքի մարզի Դոնեցկի օկրուգի կազմում գտնված Վլադիմիրսկայա ստանիցան, այդ վայրում գտնված գյուղացիական Իվանովկա սլոբոդայից ժառանգաբար փոխանցվել է Վերափոխման փայտե եկեղեցին, որ կառուցված էր կալվածատեր Մ. Ի. Բոբրիկովայի միջոցներով։ 1874 թվականին ստանիցայի կազակները կառուցեցին նոր եկեղեցի իրենց ընկերոջ` Ստեպան Շևիրևի միջոցներով։ Հին եկեղեցին 1878 թվականին վաճառեցին Ուստ-Բելոկալիտվենսկայա ստանիցայի Սվինարյով խուտորին, որտեղ այն ստացավ Հովհաննես Աստվածաբան անունը։ Նրա ծխի անդամներ էին Սվինարյով (այժմ` Լենինի անվան), Բորոդինով և Պոցելուև խուտորների բնակիչները։

Թե երբ է այս տաճարը դադարեցրել իր գործունեությունը, հայտնի չէ։ Միայն ԽՍՀՄ փլուզումից հետո խուտորում տեղական իշխանությունների կողմից ծխականներին ժամերգություններ անցկացնելու համար փոխանցվել է մի հին շենք, որը հետագայում վերակահավորվել է որպես եկեղեցի։ Հովհաննես առաքյալի ու ավետարանչի տաճարի ծուխը գրանցվել է 2002 թվականի դեկտեմբերին։

Հովհաննես Աստվածաբան տաճարի վանահայրն է ավագ երեց Ալեքսանդր Պավլովիչ Պաշուտինը։

## Ծանոթագրություններ

## Արտաքին հղումներ
*  Եկեղեցու կայքը 
* Храм Иоанна Богослова  
* Белокалитвенское благочиние. Все церкви и монастыри.
* Волгодонская епархия - приходы

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Փրկչի պայծառակերպություն եկեղեցի (Լենինի խուտոր)

**Փրկչի պայծառակերպություն եկեղեցի**, ուղղափառ տաճար Ռուսաստանի Դաշնության Ռոստովի մարզի Ակսայի շրջանի Լենինի խուտորում։ Ենթարկվում է Ռոստովի և Նովոչերկասկի թեմի Ակսայի գործակալությանը։ Տաճարը ստեղծվում է գոյություն ունեցող Աստվածածնի «Անակնկալ ուրախություն» սրբապատկերի պատվին կառուցված տաճար-մատուռի փոխարեն։

*Հասցեն`* Ռոստովի մարզ, Ակսայի շրջան, Զելյոնայա փողոց, 2ա։

## Պատմություն

2011 թվականին Լենինի խուտորում կառուցվել է մատուռ ի պատիվ Աստվածածնի «Անակնկալ ուրախություն» սրբապատկերի և միաժամանակ հիմնադրվել է տաճար-մատուռը։ 2012 թվականի նոյեմբերին գրանցվել է Տիրոջ պայծառակերպության ծուխը, իսկ նույն թվականի դեկտեմբերին գցվել է մատուռը տաճարի վերածելու համար բետոնե հիմքը։ 2013 թվականին վերակառուցման աշխատանքներն ավարտվեցին։ Տաճարի անունը մնաց նույնը` Ի պատիվ Աստվածածնի «Անակնկալ ուրախություն» սրբապատկերի։ Այդ ընթացքում տեղադրվեց սեղանը, կառուցվեց պատկերակալը, գնվեց անհրաժեշտ եկեղեցական կայքը, ինչպես նաև բարեկարգվեց տաճար-մատուռին կից տարածքը։ 2013 թվականի հոկտեմբերի 1-ին ստացվեց Աստվածային պատարագ անցկացնելու համար սուրբ անտիմինսը։ Նույն թվականի նոյեմբերին բարեկարգվել են տաճարի տնտեսական շինությունները։

2014 թվականին տաճարի մոտ կառուցվել է զանգակատուն, շարունակվել են տարածքի բարեկարգման աշխատանքները։ Ստանալով կրթական գործունեություն ծավալելու արտոնագիր` ծուխը կազմակերպել է կիրակնօրյա ուսումնադաստիարակչական խումբ։ 2016 թվականի նոյեմբերին աշխատանքներն է սկսել ուղղափառ պատանեկան ակումբը։ Ներկայումս մշակվում է նոր` Տիրոջ պայծառակերպության քարե տաճարի նախագիծը։

Փրկչի պայծառակերպություն եկեղեցու վանահայրն է քահանա Կոնստանտին Վիկտորովիչ Գոման։

## Ծանոթագրություններ

## Արտաքին հղումներ
* Եկեղեցու կայքը 
* Аксайское благочиние - храмы
* Аксайское благочиние - приходы 
* Храм в честь иконы Божией Матери «Нечаянная радость» хутора Ленина отметил престольный праздник 

Կատեգորիա:2013 հիմնադրումներ Ռուսաստանում
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կյուրեղ և Մեթոդիոս տաճար (Սալսկ)

**Կյուրեղ և Մեթոդիոս տաճար** (), ուղղափառ տաճար Ռուսաստանի Ռոստովի մարզի Սալսկ քաղաքում։ Ենթարկվում է Վոլգոդոնսկի և Սալսկի թեմի Դոնի մետրոպոլիային։

## Պատմություն
1993 թվականի սեպտեմբերին Սալսկ քաղաքի վարչակազմի ղեկավար Ա. Ա. Բուբլիկովը Լենինի փողոցում, ժամանակավոր ավտոկայանատեղիում, վերակառուցման գոտում տաճարի շինարարության համար նախագծային-հետազոտական աշխատանքներ կատարելու թույլտվություն է տվել։ Տաճարի կառուցման համար անժամկետ օգտագործման է հատկացվել 3276 քառակուսի մետր մակերեսով հողատարածք։

1994 թվականի փետրվարին «Վերածնունդ» ծրագրի շրջանակներում Սալսկ քաղաքում հավանության է արժանացել ապագա տաճարի էսքիզային նախագիծը։ Նախագծի հեղինակն է Մոսկվայի ճարտարապետանախագծային արվեստանոցի ղեկավար Յ. Մ. Մուրզինը։ Ապագա պաշտամունքային շինության տեխնիկատնտեսական ցուցանիշները. հարկայնություն` 3, տարողություն` 1200 հավատացյալ, կառուցապատման տարածք` 926 քառակուսի մետր, օգտակար մակերես` 1720 քառակուսի մետր։

1999 թվականի գարնանը սկսվել է տաճարի շինարարությունը։ Ճարտարապետի մտահղացմամբ` տաճարի լայնությունը 21 մետր է, իսկ երկարությունը` 36 մետր։ Զանգակատան բարձրությունը 42 մետր է։ Տաճարը հնգագմբեթ է` կարմիր և սպիտակ գունային լուծմամբ։ Տաճարի կողքին նախատեսված է եկեղեցական զբոսայգի։

Սալսկի տաճարը ենթարկվում է Վոլգոդոնսկի և Սալսկի թեմի Դոնի մետրոպոլիային։

Սալսկի պաշտամունքի այս կառույցի նմանը չկա։ Այս տաճարը միակն է, որը կառուցվել է անհատական նախագծով, որը գրան պրի է շահել Փարիզի ցուցահանդեսում։

Շինարարությունը 2000 թվականին ընդհատվել է։ Տաճարի կառուցման աշխատանքները վերսկսվել են միայն 2007 թվականին, և դրանում մեծ է ավագ երեց Վիկտոր Նայդյոնովի ավանդը. նա գտել է հովանավորների, և հինգ տարի անց Սալսկ քաղաքի կենտրոնում հայտնվել է Կյուրեղի և Մեթոդիոսի անունը կրող շքեղ տաճարը։ 2017 թվականի օգոստոսից տաճարում անցկացվում են կանոնավոր ժամերգություններ։

## Պատկերասրահ

Պատկեր:Вид на собор в Сальске.jpg
Պատկեր:Г. Сальск, Храм на Юбилейной площади.jpg
Պատկեր:Salsk Cyril Methodius Cathedral.jpg


## Ծանոթագրություններ

Կատեգորիա:1999 հիմնադրումներ Ռուսաստանում
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Ժուլյեն (Շարանտի գավառ)

**Ժուլյեն** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 437 մարդ, բնակչության խտությունը` 69.37 մարդ/կմ²։ Բնակավայրը զբաղեցնում է 6.30 կմ² տարածք։

## Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 110 կմ հարավ-արևմուտք, Անգուլեմ քաղաքից` 31 կմ արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 289 աշխատունակ (15-64 տարեկան) բնակիչ, որոնցից ակտիվ էին 230-ը, իսկ ոչ ակտիվները` 59։ Ակտիվության ցուցանիշը կազմում է 79,6 %։ 230 աշխատունակ մարդկանցից աշխատել է 211 անձ (113 տղամարդ և 98 կին)։ Գործազուրկ են եղել 19 անձ (9 տղամարդ և 10 կին)։ 59 անաշխատունակներից 15-ը եղել են աշակերտներ կամ ուսանողներ, 21-ը` թոշակառուներ, իսկ 23-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բալենու այգին (ֆիլմ, 1999)

«**Բալենու այգին**» (), 1999 թվականին ռեժիսոր Միխալիս Կակոյանիսի նկարահանած դրամատիկական ֆիլմ՝ հիմնված Անտոն Չեխովի համանուն պիեսի վրա։ Նկարահանումները կատարվել են Բուլղարիայում։ Ֆիլմի պրեմիերան կայացել է 1999 թվականի նոյեմբերի 13-ին՝ Սալոնիկի միջազգային կինոփառատոնում։

## Սյուժե
Լյուբով Անդրևնա Ռանևսկայան տարեց արիստոկրատ տիկին է, ով Փարիզից դստեր հետ վերադարձել է իր «Բալենու այգին» կալվածք, որը շուտով նա կկորցնի պարտքերի պատճառով։ Չնայած ակնհայտ ֆինանսական խնդիրներին, Ռանևսկայան շարունակում է ապրել անցյալով, խաբելով իրեն և իր ընտանիքին։

## Դերերում
* Շառլոտա Ռեմփլինգ՝ Լյուբով Անդրեևնա Ռանևսկայա
* Ալան Բեյտս՝ Լեոնիդ Անդրեևիչ Գաև
* Օուեն Տիլ՝ Երմոլա Ալեքսեևիչ Լոպախին
* Կատրին Կարտլինջ՝ Վարյա
* Տուշկա Բերգեն՝ Անյա
* Կսանդեր Բերկլի՝ Սեմյոն Պանտելեևիչ Եպիխոդով
* Ջերարդ Բատլեր՝ Յաշա
* Էնդրյու Հովարդ՝ Պյոտր Սերգեևիչ Տրոֆիմով
* Մելանի Լինսկի՝ Դունյաշա
* Իեն Մակնիս՝ Բորիս Բորիսովիչ Սիմեոնով-Պիշիկ
* Ֆրենսիս դե լա Տուր՝ Շառլոտա Իվանովնա
* Մայքլ Գոֆ՝ Ֆիրս

## Մրցանակներ և անվանակարգեր

## Կարծիքներ
Ֆիլմն արժանացել է տարբեր գնահատականների։ Rotten Tomatoes կայքում ֆիլմն ունի 54 % դրական գրախոսություն 26 հենքի վրա, Metacritic կայքում՝ 100 -ից 56 միավոր։ Ռոջեր Էբերտը բարձր է գնահատել Շառլոտա Ռեմփլինգի խաղը. «Ռեմփլինգը Ռանևսկու կերպարում ստիպում է դիտել ֆիլմը։ Լրացուցիչ նյութերի շնորհիվ, որոնք օգնում են ավելի ճշգրիտ որոշել նրա խառնվածքը, նա շատ լավ է պատկերում մարդուն, որն ավելի քան գիտակցում է իր խնդիրներն ու թերությունները, բայց ով, այնուամենայնիվ, չի կարող կամ չի ցանկանում որևէ բան անել փոխելու իր վարքը կամ ճակատագիրը»։

## Ծանոթագրություններ

## Արտաքին հղումներ
* 
* 

Կատեգորիա:1990-ականների անգլերեն ֆիլմեր
Կատեգորիա:1999 դրամա ֆիլմեր
Կատեգորիա:1999 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Գերմանական ֆիլմեր
Կատեգորիա:Հունական ֆիլմեր
Կատեգորիա:Ֆրանսիական ֆիլմեր
Կատեգորիա:Գերմանական անգլերեն ֆիլմեր
Կատեգորիա:1990-ականների գերմանական ֆիլմեր
Կատեգորիա:Գերմանական դրամա ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:Ֆրանսիական դրամա ֆիլմեր
Վիլհելմ Էդուարդ Վեբեր

**Վիլհելմ Էդուարդ Վեբեր** (, ), գերմանացի ֆիզիկոս։

## Կենսագրություն
Վեբերը 1826 թվականին ավարտել է Հալլեի համալսարանը և նույն տարում ստացել է դոցենտի աստիճան, 1827 թվականին դասավանդել է այդ համալսարանում։

1828 թվականից դարձել է պրոֆեսոր։ 1831-1837 թվերին և 1849 թվականին Վեբերը եղել է Գյոթինգենի, 1843-1849 թվականներին՝ Լայպցիգի համալսարանների պրոֆեսոր։

Վեբերի առաջին ուսումնասիրությունները նվիրված էին ձայնագիտությանը և էլեկտրամագնիսական հեռագրին։ Հայտնագործել և պատրաստել է էլեկտրամագնիսական առաջին հեռագիրը, որով Գյոթինգենի համալսարանը կապվել է աստղադիտարանի հետ։ Նրա հիմնական հետազոտությունները վերաբերում են մագնիսական երևույթներին ու էլեկտրականությանը։

Վեբերի գլխավոր գործը, որը նրա անունը հռչակել է գիտության պատմության մեջ, Կ. Գաուսի հետ էլեկտրական միավորների բացարձակ համակարգի ստեղծումն է։ Նա առաջինն է որոշել էլեկտրամագնիսական ինդուկցիայի տարածման արագությունն օդում։
Գերմանացի ֆիզիկոս Կոլրաուշի հետ Վեբերը որոշել է կոնդենսատորի լիցքի՝ էլեկտրաստատիկ և մագնիսական միավորներով արտահայտված արժեքների հարաբերությունը և առաջինը բացահայտել, որ այն թվապես հավասար է լույսի արագությանը։

Նա էլեկտրական լիցքի և նյութի էլեկտրական կառուցվածքի ընդհատության վարկածի հեղինակն է։ Մասնակցել է երկրամագնիսական չափումների համար անհրաժեշտ մեթոդների և սարքերի մշակմանը, ստեղծել մի շարք ֆիզիկական սարքեր, մասնավորապես՝ էլեկտրադինամոմետրը։

Միավորների միջազգային համակարգում մագնիսական ինդուկցիայի հոսքի միավորը կոչվել է Վեբեր (Վբ)։ 1 Վեբերը (Վբ) այն մագնիսական հոսքն է, որի մինչև 0 նվազման դեպքում նրա հետ շաղկապված 1 Օհմ դիմադրության շղթայով անցնում է 1 Կուլոն էլեկտրականության քանակ։

1970 թվականին Վիլհելմ Վեբերի հիշատակին նրա անունով անվանվեց Լուսնի հակառակ կողմում գտնվող խառնարանը։

## Մատենագրություն
* Werke, Bd 1—6, В., 1892—94.

## Գրականություն
* 

## Ծանոթագրություններ

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Անձինք նամականիշերի վրա
Կատեգորիա:Բավարիայի գիտությունների ակադեմիայի անդամներ
Կատեգորիա:Գերմանացի գիտնականներ
Կատեգորիա:Գերմանացի գյուտարարներ
Կատեգորիա:Գերմանացի փիլիսոփաներ
Կատեգորիա:Գերմանացի ֆիզիկոսներ
Կատեգորիա:Գյոթինգենի համալսարանի շրջանավարտներ
Կատեգորիա:Լեոպոլդինայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Օմեր Ասան

**Օմեր Ասան** (, ), հունական ծագմամբ թուրք գրող, ազգագրագետ և լեզվաբան։

## Կենսագրություն
Օմեր Ասանը ծնվել է 1961 թվականի մայիսի 28-ին Տրապիզոնում։ Թուրքիայում և Հունաստանում առավել հայտնի է դարձել իր «Պոնտոսի մշակույթ» գրքով, որտեղ նա գրում է, որ ժամանակակից Թուրքիայում կա Պոնտոսի մարզ, որը մեծ մասամբ բնակեցված է մուսուլմաններով։ Վերջիններս հունախոսներ են (հատկապես պոնտական բարբառով)։ Նա իր գրքում նկարագրել է նրանց կենցաղը և մշակույթը։

2010 թվականի նոյեմբերի 8-ին Լ.Սավվիդային տված հարցազրույցի ժամանակ Օմեր Ասան Աթենքում նշել է. «Այն հանգամանքը, որ մեր ընտանիքում մենք խոսել ենք պոնտիերեն (հունարեն), առաջին կարևոր նախապայմանն էր։ Այդ հանգամանքից և հետաքրքրասիրությունից էլ սկսվեց ամեն ինչ։ Եվ այդ հետաքրքրասիրությունը ինձ բերեց Հունաստան։ Այն հարցը թե ո՞վ եմ ես, ստիպեց ինձ գրել այս գիրքը։ Ո՞վ եմ ես, որտեղի՞ց եմ ես, ու՞ր եմ ես գնում։ Հարցը վերաբերում էր ոչ միայն ինձ։ Խնդիրը նրանում էր, որ մենք տարբերվում էինք մեզ շրջապատող մարդկանցից։ Լեզուն, մտածելակերպը, վարքագիծը, երգերը, պարերը, սնունդը տարբեր էին։ Խնդիրը քաղաքակրթության տարբերության մեջ էր։ Ես սկսեցի իմ ինքնության փնտրումը ելնելով այն հանգամանքից, որ այն լեզուն, որով խոսում էին իմ նախնիները թուրքերեն չէր»։

80-ական թվականներին Օմեր Ասանը հետապնդվել է իր ձախ հայացքների համար։ 2002 թվականին Օմեր Ասանը կանգնել է դատարանի առջև՝ մեղադրվելով այն բանի մեջ, որ իր գիրքը համարվում է «գրավոր պրոպագանա, որը միտված է Թուրքիայի բաժանմանը»։

Սակայն հետագայում Օմեր Ասանը ստացել է Իփեկչիի մրցանակ՝ «հույն-թուրքական ընկերության զարգացման համար»։

## Ծանոթագրություններ

## Գրականություն
* Ομέρ Ασάν, *Ο Πολιτισμός του Πόντου*, Εκδόσεις Αδελφοί Κυριακίδη, 1998

## Արտաքին հղումներ
* Գրողի պաշտոնական կայք էջ 

Կատեգորիա:20-րդ դարի թուրք պատմվածագիրներ
Կատեգորիա:Ազգագրագետներ
Կատեգորիա:Անձինք Տրապիզոնից
Կատեգորիա:Գրաքննությունը Թուրքիայում
Կատեգորիա:Թուրք գրողներ
Կատեգորիա:Թուրք լուսանկարիչներ
Կատեգորիա:Թուրքիայի մշակույթ
Կատեգորիա:Լեզվաբաններ
Կատեգորիա:Հույն գրողներ
Կատեգորիա:Հույն պատմաբաններ
Մեթ Քաթս

**Մեթյու «Մեթ» Քաթս** (, ), ամերիկացի ինժեներ-ծրագրավորող։ Եղել է Google-ի՝ որոնողական սպամի դեմ պայքարի թիմի ղեկավարը։ Ներկայումս նա աշխատում է US Digital Service-ում։ Նախ եղել է տեխնիկական տնօրեն, իսկ 2017 թվականին հունվարի 20-ին դարձել է կառավարչի պաշտոնակատար։ Նախկինում Google-ում աշխատել է որոնման որակի թիմում որոնման համակարգի օպտիմալացման գծով։

## Կրթություն
Կատիսը ավարտել է Rowan County Senior High Schoo դպրոցը` Կենտուկիում։ 1995 թվականին Կենտուկիի համալսարանում ստացել է բակալավրի աստիճան` համակարգչային գիտության և մաթեմատիկայի բնագավառում։ 1998 թվականին նա ստացել է մագիստրոսի կոչում Չապել Հիլի Հյուսիսային Կարոնիլայի համալսարանում։

## Կարիերա
Վեբ որոնման բնագավառում Քաթսն իր կարիերան սկսել է Չապել Հիլի Հյուսիսային Կարոլինայի համալսարանում, իր դոկտորական ատենախոսության վրա աշխատելու ժամանակ։ 2000 թվականի հունվարին Google-ում աշխատանքի է անցել որպես ինժեներ-ծրագրավորող։  2007 թվականին Քաթսը հայտարարել է, որ իր հետազոտության դաշտը եղել է համակարգչային գիտություն։ Այնուհետև նա տեղափոխվել է տեղեկատվական որոնման և որոնողական համակարգերի դաշտ։ Նախքան Google-ի որոնման որակի բաժնում աշխատելը Քաթսն աշխատել է անվտանգ որոնման և ընտանեկան զտման թիմում, որն ինքն է մշակել։ Նա ստացել է «porn cookie guy» մականունը նրա համար, որ իր կնոջ կողմից տանը պատրաստված թխվածքաբլիթներով հյուրասիրել է բոլոր նրանց, ովքեր գտնում էին պոռնոգրաֆիայի անցանկալի օրինակներ որոնման արդյունքում։

Քաթսը Google-ի արտոնագրում հիշատակված համահեղինակ-գյուտարարներից մեկն է, որ կապված է որոնման համակարգերի և վեբ-սպամի հետ։

2010 թվականի նոյեմբերին Քաթսը հայտարարել է մշակողների մրցույթ։ Անհրաժեշտ էր Microsoft Kinect-ն ավելի համատեղելի դարձնել Linux օպերացիոն համակարգի հետ։ Այդ ժամանակ Microsoft-ը հայտարարել է, որ Kinect-ի օգտագործումը այլ սարքերով` բացառությամբ Xbox 360-ի, չի աջակցվում իրենց կողմից։

2014 թվականի հուլիսին Մեթն իր բլոգում հայտարարել է, որ պատրաստվում է մի քանի ամիս արձակուրդ վերցնել, ավելի շատ ժամանակ անցկացնել իր ընտանիքի հետ և փորձել նոր բաներ։ Երբ Մեթը Google-ում աշխատանքի է անցել, պայմանավորվել է կնոջ հետ, որ նա 4-5 տարի աշխատելու է, ինչից հետո նրանք որոշ ժամանակ անցկացնելու են միասին, և 15 տարի անց նա վերջապես որոշել է անել դա։

2015 թվականի մայիսին Google-ն հայտարարել է, որ նոր մարդ է նշանակվել Մեթի պաշտոնում՝ դառնալով վեբ-սպամի դեմ պայքարելու թիմի ղեկավար։ Սակայն ի տարբերություն Մեթի, այդ անձը չի դառնա հրատարակիչների և վեբ-վարպետների հարցերով պաշտոնական ներկայացուցիչ։

2017 թվականի հունվարին Մեթն իր պաշտոնական բլոգում հայտարարել է, որ ինքը հեռանում է Google-ից, որպեսզի միանա US Digital Service-ին։

## Ծանոթագրություններ

## Արտաքին հղումներ
* Matt Cutts: Gadgets, Google, and SEO — Մեթյու Քաթսի անձնական բլոգը
* Мэтт Каттс на ted.com
* 2009 Մեթյու Քաթսի էջը BusinessWeek կայքում
* Հարցազրույց Մեթյու Քաթսի հետ, SEOmoz

Կատեգորիա:Ամերիկացի ծրագրավորողներ
Կատեգորիա:Գուգլ ընկերության աշխատակիցներ
Կատեգորիա:Ամերիկացի ճարտարագետներ
Կատեգորիա:Ամերիկացի գիտնականներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի բլոգերներ
Վահրամ Դավթյան

**Վահրամ Դավթյան** (նոյեմբերի 15, 1961, Կիրովական, ՀԽՍՀ), հայ սյուրռեալիստ նկարիչ։ Հայաստանի նկարիչների միության անդամ (1992)։

## Կենսագրություն
Վահրամ Դավթյանը ծնվել է 1961 թվականին Կիրովականում։ 1986 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1989 թվականին՝ Սանկտ-Պետերբուրգի արվեստի ակադեմիան, 1992 թվականին՝ Երևանի գեղարվեստա-թատերական ինստիտուտը։

Դավթյանի կտավներում առկա են երևակայական պատկերներ, որոնք դուրս են ժամանակից ու տարածությունից։ Նրա աշխատանքներից գտնվում են Շվեյցարիայի, Ռուսաստանի M'ARS, Հունաստանի OAC Կրետեի ժամանակակցի արվեստի թանգարանում, Ալմաթիի պետական թանգարանում, Կանադայի Կալգարի քաղաքի ArtEvo հիմնադրամում, Երևանի ժամանակակից արվեստի թանգարանում, Լիբանանի Maison du Poete, Ain Saadeh-ում։

## Ցուցահանդեսներ
1996 թվականից մասնակցել է մի շարք միջազգային ցուցահանդեսների։ Անհատական ցուցահանդեսներ է ունեցել Լիբանանում, Շվեյցարիայում, ԱՄՆ-ում, Սինգապուրում, Արգենտինայում և այլուր։

## Մրցանակներ
* Համամիութենական երիտասարդական ցուցահանդեսի 1-ին մրցանակ, Մոսկվա, 1987 թ.
* Շվեյցարիայի արվեստի թանգարանի «Լավագույն կտավ» մրցանակ, 2000 թ.
* Մոնակոյի «Nouvelle Dimension»-ի «Prix D'excellence» մրցանակ, 2012 թ.
* ՀՀ սփյուռքի նախարարության «Արշիլ Գորկի» մեդալ, 2013 թ.

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Սուրբ Նիկողայոս եկեղեցի (Նիկոլաևկա)

**Սուրբ Նիկողայոս եկեղեցի** (), ուղղափառ եկեղեցի Ռուսաստանի Դաշնության Ռոստովի մարզի Նեկլինովսկի շրջանի Նիկոլաևկա գյուղում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմի Տագանրոգի գործակալությանը։ Կառուցվել է 19-րդ դարի կեսերին։

## Պատմություն
Առաջին եկեղեցին Նիկոլաևկա գյուղում կառուցվել է դեռևս 1782 թվականին։ Եկեղեցին եղել է փայտե և գոյատևել ոչ երկար. արդեն 1878 թվականին այն այրվել է չպարզված պատճառներով։ Այրված եկեղեցու տեղում շուտով կառուցել են նոր եկեղեցի, որն օծվել է ի պատիվ Տիրոջ պայծառակերպության։ Այն կառուցվել է Միքայել Հրեշտակապետ հին եկեղեցու գերաններից, որը գտնվում էր Տագանրոգի ամրոցում։

Մոտ 1850 թվականին գյուղում փայտե եկեղեցու փոխարեն կառուցվել է քարե եկեղեցի երկու սեղանով. առաջինն օծվել է ի պատիվ Տիրոջ պայծառակերպության, երկրորդը՝ ի պատիվ անշահասեր Կոսմասի և Դամիանոսի։

Խորհրդային իշխանության օրոք ձեռնարկվել են եկեղեցին փակելու բազմաթիվ փորձեր։ Հայտնի է, որ եկեղեցու քահանա Գրիգորի Կալինովսկին գնդակահարվել է «Եկեղեցին պետությունից անջատելու մասին» դեկրետը խախտելու մեղադրանքով։

Գերմանական օկուպացիայի ժամանակ եկեղեցու շենքում տեղակայվում էին խորհրդային ռազմագերիները։ Նահանջելիս նացիստները նրանց մտցրել են նկուղ և նռնակակոծել։ Եկեղեցու շենքը նույնպես տուժել է մարտական գործողություններից։ Զանգակատանը մինչ օրս գտնվում է վնասազերծված ավիառումբ։

1950-ական թվականներին, Նիկիտա Խրուշչովի հակակրոնական արշավի ժամանակ, տաճարը փակվել է և կողոպտվել, շինության տարածքներն օգտագործվել են նախ որպես մարզադահլիճ, ապա՝ հացահատկի և քիմիկատների պահեստ։

1989 թվականից տաճարը սկսել է վերականգնվել։ Հիմա այն ամբողջությամբ վերանորոգվել է, նրան կից կազմակերպել է կիրակնօրյա ծխական դպրոց։

## Ծանոթագրություններ

Կատեգորիա:1850 հիմնադրումներ
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Մենամարտ (ֆիլմ, 2010)

«**Մենամարտ**» (), ռեժիսոր Դովերա Կոսաշվիլիի 2010 թվականի դրամատիկ ֆիլմը։ Սյուժեն հիմնված է Անտոն Պավլովիչ Չեխովի համանուն վիպակի վրա։ Նկարահանումները կատարվել են Խորվաթիայում, առաջին ցուցադրությունը տեղի է ունեցել 2010 թվականի ապրիլի 28-ին ԱՄՆ-ում։ Ֆիլմը արտամրցույթային ծրագրով ցուցադրվել է նաև 2011 թվականի «Մոսկովյան  միջազգային կինոֆեստիվալում », «Ռուսական հետք» անվանակարգում։

## Սյուժե
Լաևսկին պետական ծառայության մեջ գտնվող ռուս արիստոկրատ է, որը հակում ունի մոլի խաղերի և գինարբուքի նկատմամբ։ Նա ապրում է Նադյայի հետ, որին խլել է ամուսնուց, բայց չի սիրում։ Մի անգամ նա դավաճանում է Լաևսկուն կապիտան Կիրիլինի հետ։ Հետագայում, հերթական իրադարձությունները Լաևսկուն տանում են մենամարտի իր նախկին ընկերոջ` ֆոն Կորենի հետ։

## Դերերում
* Էնդրյու Սքոթ` Իվան Անդրեևիչ  Լաևսկի 
* Ֆիոնա Գլեսկոտ` Նադյա
* Տոբայաս Մենզիս` Նիկոլայ Վասիլևիչ ֆոն Կորեն
* Նիալ Բագգի` Սամոյլենկո
* Ռիկ Մակարեմ` Աչմյանով
* Նիկոլաս Ռոու` Շեշկովսկի
* Միշել Ֆեիրլի` Մարիա
* Դեբբի Չեյզեն` Օլգա
* Ջերեմի Սվիֆտ` Դյակոն
* Միսլավ Կավայդա` Կիրիլին

## Պարգևներ  և  անվանակարգեր
2011 թվականին ֆիլմն արժանացել է «Կանադական կինեմատոգրաֆիստների ընկերության մրցանակին», «Թատերական ստեղծագործություններում լավագույն օպերատորական աշխատանք» (Պոլ Սարոսի) անվանակարգում։

## Արձագանքներ
Ֆիլմը կինոքննադատների կողմից արժանացել է բարձր գնահատականի։ Rotten Tomatoes կայքում ֆիլմը ստացել է 81 % դրական գրախոսություն 37 հիմքով, Metacritic կայքում` 75 բալ 100-ից 16 գրախոսությունների հիման վրա։ Ամերիկացի կինոքննադատ Ռոջեր Էբերտը ֆիլմը գնահատել է 2 բալ 4-ից։

## Ծանոթագրություններ

## Արտաքին հղումներ
* 
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Մենամարտ (այլ կիրառումներ)

**Մենամարտ**, կարող է վերաբերել`

* Մենամարտ (պատմվածք), Անտոն Պավլովիչ Չեխովի պատմվածքը։
* Մենամարտ (ֆիլմ, 2010), ռեժիսոր Դովերա Կոսաշվիլիի 2010 թվականի դրամատիկ ֆիլմը` նկարահանված Անտոն Չեխովի համանուն պատմվածքի հիման վրա։
Սուրբ Նիկողայոս եկեղեցի (Բագաևսկայա)

**Սուրբ Նիկողայոս եկեղեցի**, ուղղափառ տաճար Ռուսաստանի Դաշնության Ռոստովի մարզի Բագաևսկայա ստանիցայում։ Ենթարկվում է Ռուս Ուղղափառ եկեղեցու Շախտիի և Միլլերովոյի թեմի Բագաևսկայայի գործակալությանը։

## Պատմություն
### Անցյալ
18-րդ դարի սկզբին ստանիցայի տարածքում գոյություն ուներ փայտե մատուռ, որը փոխարինվեց Սուրբ Նիկողայոս փայտե եկեղեցիով։ 1740 թվականին եկեղեցին խարխլվեց և 1744 թվականին տեղափոխվեց նոր վայր՝ Դոն գետից հեռու։ Եկեղեցու տեղափոխությունը կարճացրեց նրա կյանքը, և 1747 թվականին կազակներն սկսեցին կառուցել նոր, կրկին փայտե, տաճար։ Այն գոյություն ունեցավ ավելի քան 30 տարի։ 1782 թվականին դրվեց երրորդ եկեղեցու հիմքը, որն օծվեց 1783 թվականի հոկտեմբերի 8-ին։ 1805 թվականին գյուղը տեղափոխվեց Դոն գետի մյուս կողմը, և նոր վայրում Սուրբ Նիկողայոս եկեղեցին կրկին օծվեց 1805 թվականի ապրիլի 23-ին։ Այդ եկեղեցու խարխլվելուց հետո նրա տեղում կառուցվեց աղյուսե կապլիցա։ Աղյուսե եռասեղան եկեղեցին կառուցվել է Բագաևսկայայում 1896 թվականին՝ ստանիցայի հրապարակի կենտրոնում։ Տաճարն ավերվել է 1936-1939 թվականներին։

### Ներկա
Ժամանակակից քարե միասեղան եկեղեցին կառուցվել է 2008-2009 թվականներին և օծվել հանուն Նիկողայոս Հրաշագործի։ Գտնվում է Բագաևյան գերեզմանատան տարածքում։

## Նկարագրություն
Սուրբ Նիկողայոս տաճարը քարե մեկհարկանի շենք է։ Հիմնական տարածքն ունի բազմաթիվ պատուհաններով մեծ կլոր թմբուկ և ավարտվում է վրանաձև տանիքով։ Տանիքին կլոր խուլ թմբուկի վրա տեղադրված է ոսկեգույն գմբեթ։ Տաճարի երկու կողմերում կառուցված են երկհարկանի զանգակատներ։ Եկեղեցու շենքին ընդամենը կա ցանցկեն խաչերով չորս գմբեթ։

Տաճարի տարածքում կա կարմիր աղյուսից կառուցված մեկհարկանի ծառայողական շինություն։ Տաճարի ցանկապատը մետաղյա է՝ քարե սյուների վրա, տարածքի ներսում ծաղկանոց է։ Եկեղեցու գլխավոր մուտքը զարդարում են խաչերով և փոքր գմբեթներով աշտարակիկները։

## Հոգևորականություն
Սուրբ Նիկողայոս տաճարի վանահայրն է ավագ երեց Ալեքսանդր Վալենտինովիչ Մաշտանովը։

## Ծանոթագրություններ

## Արտաքին հղումներ
* Багаевская. Церковь Николая Чудотворца. 
* Багаевское благочиние. Все церкви и монастыри.
* Церковь Николая Чудотворца, острова и история

Կատեգորիա:2009 հիմնադրումներ
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Պեշխոյ

**Պեշխոյ** (Պեշխա), լքված գյուղ Չեչենական Հանրապետության Գալանդոժսկոմի շրջանում։ Հանդիսացել էր Պեշխոիհսկո գյուղական բնակավայրի վարչական կենտրոնը։ Պեշխոյ ցեղի տոհմական գյուղ։

## Աշխարհագրություն
Գտնվում է Մարտան գետի ձախ ափին, Գալանչոժ շրջանային կենտրոնից դեպի հարավ-արևելք։ Մոտակա մարդաբնակ վայրը` հարավում նախկին գյուղ `Ժանաիհոյը, հարավ-արևելքում՝ նախկին Կալգա և Էնիսթ գյուղերը։

## Պատմություն
Պեշխոյ գյուղը լուծարվել է 1944 թվականին չեչենների արտաքսման ժամանակ։ 1956 թվականին տեղի ունեցած վերականգնողական աշխատանքներից հետո, չեչեն բնակչությանը արգելվել էր բնակություն հաստատել այդ շրջանում։ Այժմ գյուղի շենքերից կան որոշ ավերակներ, այն լքված է, և այստեղ ոչ ոք չի ապրում։ Պեշխոյ գյուղի Զաիհդլիցում հիշվում են խրճիթներ կառուցված հնագույն քարե աշտարակներով։

## Ծանոթագրություններ

## Արտաքին հղումներ
* Չեչենները ցարական վիճակագրության հայելու մեջ (1860—1900) — Զարեմա Իբրագիմովա

Կատեգորիա:Բնակավայրեր այբբենական կարգով
Կատեգորիա:Չեչնիա
Մարկուս և Մարտինուս

**Մարկուս և Մարտինուս**, նաև հայտնի են որպես **M&M**, նորվեգական խումբ է՝ կազմված երկվորյակ եղբայրներից՝ Մարկուս Գունարսենից  և Մարտինուս Գունարսենից։ Ծնվել են 2002թ. փետրվարի 21-ին (15 րոպե տարբերությամբ) Թրոֆորսում ՝ Նորվեգիայում։ Նրանք 22 տարեկան են, և թողարկել են 3 ալբոմ։ Նրանք ներկայացնելու են Շվեդիան Եվրատեսիլ 2024 երգի մրցույթում։

## Կարիերա
### 2012. Melodi Grand Prix Junior
2012թ.-ին Մարկուսը և Մարտինուսը հանդես են եկել Melodi Grand Prix Junior-ի 11-րդ մրցափուլում։ Այն անցկացվում էր Նորվեգիայի Օսլո քաղաքում, և հեռարձակեց Նորվեգիայի հեռարձակող ընկերությունը։ Նրանք հաղթել են մրցույթը, իրենց «Ջրի երկու կաթիլ» երգով(անգլերեն «Two Drops of Water»): 8-րդ տեղն է զբաղեցրել Նորվեգիայի երգերի ցուցակում։
### 2015–2016. Hei & Together
2015թ.-ի փետրվարի 23-ին նրանք թողարկեցին իրենց դեբյուտային ստուդիոյի «Հեյ» ձայնասկավառակը ( անգլերեն՝ Hi): Նորվեգիայի երգերի ցուցակում «Հեյ»-ը առաջինն է։ Ալբոմում ընդգրկված է «Plystre på deg» (անգլերեն ՝ «Whistle at You») երգը։ 2015թ.-ի հուլիսի 24-ին նրանք թողարկեցին «Elektrisk» (անգլերեն՝ «Electric») երգը, Կատաստրոֆեի հետ։ Նորվեգիայի երգերի ցուցակում այն գրավել է 3-րդ տեղը։ 2015թ.-ի սեպտեմբերի 25-ին նրանք թողարկեցին «Ei som deg» (անգլերեն՝ One Like You)երգը, Իներ Տիերի հետ։ Նորվեգիայի երգերի ցուցակում այն գրավել է 15-րդ տեղը։
2016թ.-ի մայիսին նրանք թողարկեցին 3 երգ։ Առաջինը՝ «Girls» (Աղջիկներ), Մեդքոնի հետ, Նորվեգիայում համար առաջին դեբյուտը, որը իրենց 2-րդ երգն էր՝ «Elektrisk»-ից հետո , որ Շվեդիայի 100 լավագույն երգերի ցուցակում։ Երկորդը՝ «Heartbeat», և երրորդը՝ «I Don't Wanna Fall in Love», որոնք հաջորդել են «Girls»-ին մի քանի հետո, և զբաղեցրել են 21-րդ և 37-րդ հորիզոնականները։ Դրանք հաջորդեցին «Girls»-ին, «Light It Up» և «One More Second» երգերի հետ, 2016թ.-ի նոյեմբերին։ Նրանք թողարկեցին իրենց 3-րդ ալբոմը, «Together»(հայերեն՝ «Միասին») վերնագրով։ Ալբոմի մեջ ներառված են՝ «Girls», «Heartbeat», «Light It Up» և «One More Second» երգերը։ 1 շաբաթ անց, «Together»-ը առաջին տեղում էր Նորվեգիայում և Շվեդիայում, և 6-րդը Ֆինլանդիայում։

## Սկավառակագրություն
### Ալբոմներ

### Երգեր
}
| 3 || 8
| rowspan="3"| *Hei (Fan Spesial)*
|-
! scope="row"| "Ei som deg"
| 10 || —
|-
! scope="row"| "Alt jeg ønsker meg"
| — || —
|-
| rowspan="7"| 2016
! scope="row"| "Girls"
| 1 || 40
| rowspan="8"| *Together*
|-
! scope="row"| "Heartbeat"
| 21 || 61
|-
! scope="row"| "I Don't Wanna Fall In Love"
| 37 || —
|-
! scope="row"| "Light It Up"
| 9 || 23
|-
! scope="row"| "One More Second"
| 30 || 57
|-
! scope="row"| "Go Where You Go"
| — || —
|-
! scope="row"| "Without You"
| — || —
|-
| rowspan="6"| 2017
! scope="row"| "Bae"
| — || —
|-
! scope="row"| "Like It Like It"
| 16 || 48
| rowspan="5"| *Moments*
|-
! scope="row"| "First Kiss"
| — || 52
|-
! scope="row"| "Dance with You"
| 40 || 48
|-
! scope="row"| "Make You Believe in Love"
| 34 || 47
|-
! scope="row"| "One Flight Away"
| — || 79
|-
|2021
!"Belinda"
|20
|—
|
|-
| colspan="20" style="font-size:85%"| "—" denotes a single that did not chart or was not released in that territory.
|}

## Ֆիլմագրություն
### Ֆիլմեր

### Հեռուստատեսություն

## Մրցանակներ

## Նշումներ

## Ծանոթագրություններ

Կատեգորիա:2002 ծնունդներ
Կատեգորիա:21-րդ դարի երգիչներ
Կատեգորիա:Ապրող անձինք
Սուրբ Աստվածածին եկեղեցի (Մորոզովսկ)

**Սուրբ Աստվածածին եկեղեցի** (), ուղղափառ տաճար Ռուսաստանի Դաշնության Ռոստովի մարզի Մորոզովսկ քաղաքում։ Ենթարկվում է Ռուս Ուղղափառ եկեղեցու Վոլգոդոնսկի և Սալսկի թեմի Բելոկալիտվինսկի մետրոպոլիային։

*Հասցեն՝* 347210, Ռոստովի մարզ, քաղաք Մորոզովսկ, Պաստուխովի փողոց, 80։

## Պատմություն

Սուրբ Աստվածածին առաջին եկեղեցին Մորոզովսկայա կայարանում կառուցվել է 1902 թվականին հավատացյալների նվիրատվություններով։ Այն օծվել է 1903 թվականի փետրվարի 15-ին։ Անմիջապես 1917 թվականի հոկտեմբերյան հեղափոխությունից հետո տաճարը փակվել է, ապա ամբողջությամբ ոչնչացվել։

1984 թվականի սեպտեմբերի 19-ին Մորոզովսկի կրոնական ընկերությունը գնել է Մորոզովսկի բնակիչ Բորիս Իվանովիչ Լիզենկոյի կիսակառույց տունը՝ որպես տաճար այն վերակառուցելու համար։ Եկեղեցու թույլտվությունը տրվել է Մորոզովսկի քաղգործկոմի 1984 թվականի սեպտեմբերի 20-ի թիվ 211 որոշմամբ։

Տաճարը կահավորելուց հետո նրա տարածքում կառուցվել են հոգևորականության տունը, խոհանոցը և տնտեսական շենքերը։ 1989 թվականի սեպտեմբերի 15-ին Ռոստովի և Նովոչերկասկի մետրոպոլիտ Վլադիմիրը տաճարն օծեց հանուն Սուրբ Աստվածածնի։ Ավելի ուշ եկեղեցուն կից ստեղծվել է կիրակնօրյա դպրոց։

Սուրբ Աստվածածին եկեղեցու սրբություններն են.
* սուրբ նահատակ Նիկոլայ Պոպովի սրբապատկերը՝ նրա մասունքների մասնիկներով 
* Մատրոնա Մոսկվացու սրբապատկերը՝ նրա մասունքների մասնիկներով
* Սուրբ Աստվածածնի սրբապատկերը

1999 թվականից Սուրբ Աստվածածին եկեղեցու վանահայրն է ավագ երեց, աստվածաբանության թեկնածու Ալեքսանդր Պոչտովին։ Եռանդուն աշխատանքի համար նա պարգևատրվել է Ռուս Ուղղափառ եկեղեցու «1812 թվականի Հայրենական պատերազմում հաղթանակի 200-ամյակի առթիվ» հուշամեդալով։

## Ծանոթագրություններ

## Արտաքին հղումներ
* Տաճարի կայքը 
* Белокалитвенское благочиние. Все церкви и монастыри.
* Волгодонская епархия - приходы

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Քեթի Աքեր

**Քեթի Աքեր** (, իսկական անձնանունը` Քերըն, իսկ օրիորդական ազգանունը` Լեման (), ), ամերիկացի գրող, 1970-1980-ականների փանք շարժման խորհրդանիշներից մեկը։

## Կենսագրություն
մինի|Քեթի Աքերի «Բղջախոհություն» վեպի հայերեն հրատարակության կազմը։ Կազմի ձևավորումը` Սամվել Սաղաթելյանի
Ծնվել է 1947 թվականի ապրիլի 18-ին Նյու Յորքի հարուստ թաղամասերից մեկում՝ հրեական ունևոր ընտանիքում։ Բազմաթիվ վեպերի հեղինակ Աքերը առավել հայտնի դարձավ «Նյու Յորքը 1979 թվականին» պատմվածքի համար՝ արժանանալով «Փուշքարտ» ամերիկյան հեղինակավոր մրցանակին։ Սակայն քննադատական ուշադրության է արժանացել 1982 թվականին լույս տեսած «Մեծ հույսեր» վեպի շնորհիվ։ Երբեմն Աքերը հանդես է եկել նաև զանցանքային արձակի (transgressive fiction) ուղղության մեջ։ Նրա երկերի հերոսները հաճախ լուսանցքային են՝ մերժված հասարակության կողմից կամ ակտիվորեն մերժում էին հասարակությունում տիրող բարոյական կարգը, գրված ու չգրված օրենքները, նիհիլիզմի հետևորդներ էին ու կոտրում էին տաբուները։ Նրա երկերն առանձնանում են սեռական տեսարանների անկաշկանդ, մանրազնին ու հաճախ գռեհկաբանություններով լեցուն նկարագրություններով։ Նրա միջազգային լայն ճանաչում ունեցող ու լուրջ քննադատական ուշադրության արժանացած «Միս ու արյուն ավագ դպրոցում» վեպում (1984 թվական), Աքերն արծարծել է այնպիսի տաբուավորված և հակասական թեմաներ, ինչպիսիք են արնապղծությունը, մանկապղծությունը, աբորտը, բռնաբարությունը և այլն։ «Մեծ հույսեր»-ի նման այս վեպն էլ է գրական կոլաժ, որտեղ պատումը հաճախ ընդհատվում է այլ երկերից թռցրած պատառիկներով, դրանց աղավաղումներով ու վերլուծություններով, հերոսների ինքնությունների երբեմնակի տարրալուծումներով։ «Միս ու արյուն ավագ դպրոցում» վեպը արգելվել է Արևմտյան Գերմանիայում և Հարավաֆրիկյան Հանրապետությունում։ Արևմտյան Գերմանիայի դեռահասների համար վնասակար հրատարակությունների հսկողության դաշնային ծառայության եզրակացության մեջ նշվում է, որ գիրքը «սպառնում է ոչ միայն երիտասարդներին, այլև վտանգավոր է մեծահասակների համար»։ Աքերը 1991 թվականին հրատարակել է իր «Հաննիբալ Լեքթեր, հայր իմ» ժողովածուն։

Քեթի Աքերի «Բղջախոհություն» վիպակը Կարեն Ղարսլյանի թարգմանությամբ հայերեն հրատարակել է Ինքնագիր գրական ակումբը 2015 թվականին։

## Ծանոթագրություններ

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի արձակագիրներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի կին վիպասաններ
Կատեգորիա:Ամերիկացի պատմվածքագիրներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստներ
Կատեգորիա:ԼԳԲՏ վիպասաններ
Կատեգորիա:Հրեա ֆեմինիստներ
Կատեգորիա:Պոստմոդեռնիստ գրողներ
Կատեգորիա:Քաղցկեղից մահացածներ
Կատեգորիա:Ֆեմինիստ արվեստագետներ
Կատեգորիա:Ֆեմինիստ գրողներ
Սուրբ Աստվածածնի ծննդյան եկեղեցի (Օռլովսկի)

**Սուրբ Աստվածածնի ծննդյան եկեղեցի** (), ուղղափառ եկեղեցի Ռուսաստանի Ռոստովի մարզի Օռլովսկի շրջանի Օռլովսկի գյուղում։ Ենթարկվում է Ռուս Ուղղափառ եկեղեցու Վոլգոդոնսկի և Սալսկի թեմի Սալսկի գործակալությանը։

*Հասցեն՝* Ռոստովի մարզ, Օռլովսկի շրջան, գյուղ Օռլովսկի, Կոմունալնայա փողոց, 76։

## Պատմություն

1912 թվականին Օռլովսկայա ստանիցայում կառուցվել է Սուրբ Աստվածածնի ծննդյան տաճարը, որը եղել է աղոթքի տուն։ Նրա ծխականների թվում էին 15901 ուղղափառ և 578 հնածիսական։ Աղոթքի տունը փակվել է 1939 թվականին, բայց չի ավերվել։ Կրկին բացվել է Հայրենական մեծ պատերազմի ժամանակ՝ 1942 թվականին։

1980 թվականի սեպտեմբերին աղոթքի տան հոգևոր հովիվ է դարձել հայր Ալեքսին (Սերգոշին), որը գյուղի ղեկավարությանը համոզել է, որ կա շենքի կոսմետիկ վերանորոգման անհրաժեշտություն։ Միայն 2000 թվականի նոյեմբերին նրա իսկ ղեկավարությամբ դրվել է նոր՝ քարե տաճարի հիմքը, որը կառուցվել է հիմնականում ծխականների նվիրատվություններով (տաճարում գտնվում է նվիրատվությունների գիրքը, որը կարող է կարդալ յուրաքանչյուր քաղաքացի)։

Հիմնական շինարարությունը սկսվել է 2003 թվականին, տաճարն օծվել է 2004 թվականի նոյեմբերի 11-ին Ռոստովի և Նովոչերկասկի արքեպիսկոպոս Պանտելեիմոնի կողմից։ Վերջնականապես կառուցվել է 2006 թվականին։ Տաճարում կա 11 զանգ, որոնք պատրաստվել են Վորոնեժում։ Նրանցից ամենամեծը՝ Կոչնակը, կշռում է 1260 կիլոգրամ և ձուլված է Ռոստովի մարզի վարչակազմի նվիրաբերած միջոցներով։

Տաճարի վանահայրն է ավագ երեց Ալեքսի Սերգոշինը։

## Ծանոթագրություններ

## Արտաքին հղումներ
*  Տաճարի կայք 
* Храм Рождества Пресвятой Богородицы 
* Волгодонская епархия - приходы

Կատեգորիա:2006 հիմնադրումներ
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Տարաս Շևչենկոյի հուշարձան (Շախտի)

**Տարաս Շևչենկոյի հուշարձան** (), հուշարձան Ռուսաստանի Դաշնության Ռոստովի մարզի Շախտի քաղաքում, որը տեղադրվել է ուկրաինացի բանաստեղծ և արձակագիր Տարաս Գրիգորևիչ Շևչենկոյի հիշատակին։

## Պատմություն

1972 թվականին Շախտիի Ալեքսանդովյան զբոսայգու մուտքի մոտ բացվել է Տարաս Շևչենկոյի հուշարձանը, սակայն 1990-ական թվականների սկզբին այն ապամոնտաժվել է, իսկ նրա տեղում հայտնվել է շատրվան։

1972 թվականի մարտի 18-ի տեղական թերթը գրել է արդանի բացման մասին.

## Ժամանակակից հուշարձան
2011 թվականին շախտեցիների նախաձեռնող խումբը դիմել է քաղաքի վարչակազմին հուշարձանը վերականգնելու խնդրանքով։ Գաղափարը պաշտպանել է քաղաքապետը։ Կիսանդրին կարգի բերելու և այն տեղադրելու բոլոր ֆինանսական հարցերը լուծվել են քաղաքային դումայի պատգամավորների, վարչակազմի և հենց քաղաքացիների միջոցներով։

2012 թվականին բանաստեղծի հուշարձանը վերականգնվել է, սակայն արդեն նոր վայրում՝ երկրագիտական թանգարանի մոտ, որը գտնվում է Շևչենկոյի փողոց, տուն 149 հասցեում։ Տարաս Շևչենկոյի վերականգնված հուշարձանի բացման միջոցառումների ընթացքում Շախտիի քաղաքապետը հանդես է եկել ելույթով։

2014 թվականին Շախտի քաղաքում Շևչենկոյի հուշարձանի մոտ անցկացվել են հանդիսավոր միջոցառումներ՝ նվիրված ուկրաինացի բանաստեղծի 200-ամյակին։

## Ծանոթագրություններ

Կատեգորիա:1972 հիմնադրումներ
Կատեգորիա:Հուշարձաններ այբբենական կարգով
Կատեգորիա:Շախտիի հուշարձաններ
Կատեգորիա:Տարաս Շևչենկոյի հուշարձաններ
Կո Սոնգ Հի

**Կո Սոնգ Հի** (հանգըլ՝ 고성희, կորեերենի նոր ռոմանականացում՝ Go Seong-hui, ), հարավկորեացի դերասանուհի։ Դերասանական կարիերան սկսել է պատմական ֆանտաստիկ «Գիշերային պահակի ամսագիրը» դորամայում խաղացած դերով։

## Ֆիլմագրություն
### Ֆիլմեր

### Հեռուստասերիալներ

### Շոուներ

## Մրցանակներ և առաջադրումներ

## Ծանոթագրություններ

## Արտաքին հղումներ
*  
* Ko Sung-hee  at Saram Entertainment 
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Վանկուվերի երաժշտական ակադեմիա

**Վանկուվերի երաժշտական ակադեմիա** (), կանադական երաժշտական կոնսերվատորիա Վանկուվերում, Բրիտանական Կոլումբիա։ Դպրոցը հիմնադրվել է 1969 թվականին Վանկուվերի համայնքի արվեստի խորհրդի կողմից որպես Մեծ Վանկուվերի համայնքային երաժշտության դպրոց։ Ի սկզբանե դպրոցը գտնվել է Արևմտյան 12-րդ պողոտայում, բայց 1976 թվականի մայիսին տեղափոխվել է Վանիե այգու երաժշտական կենտրոն։ 1979 թվականին դպրոցը պաշտոնապես անվանվել է Վանկուվերի երաժշտական ակադեմիա։ Վանկուվերի երաժշտական ակադեմիան ներկայումս ունի երկու մասնագիտական բաժին, ուսանողական բաժին կատարողական կարիերան կատարելագործելու և նախապատրաստական բաժին նախադպրոցական տարիքի երեխաների և մեծահասակների համար։

## Պատմություն
Երբ Վանկուվերի երաժշտական ակադեմիան հիմնադրվել էր, այն դասընթացներ էր կազմակերպում միայն պատանիների համար՝ Օրֆի, Սուզուկի և Կոդայի մեթոդներով։ 1971 թվականին երաժշտության տնօրեն, Ջերոլդ Գերբրեխտը (Վանկուվերի սիմֆոնիկ նվագախմբի երկարամյա գլխավոր շեփորահարը) դարձավ դպրոցի երաժշտական տնօրեն և ընդլայնեց դպրոցը՝ ներառելով երաժշտական տեսության, պատմության, կոմպոզիցիայի, պարերի և մասնավոր գործիքային և ձայնային ուսուցման դասընթացներ չափահասների համար։ Դպրոցում ձևավորվեց նաև նվագախումբ և երգչախումբ, սակայն որևէ աստիճան չի շնորհվում
:

Ակադեմիայի ծրագրային առաջարկները շարունակվում էին ընդլայնվել 1970 և 1980-ական թվականների ընթացքում` վարպետության դասեր, օպերային սեմինարներ և այլ մասնագիտացված դասընթացներ։ Այս հաջողության շնորհիվ դպրոցը ստեղծեց կոլեգիալ ծրագիր, Ս. Ք. Լի Քոլեջի ծրագիրը, 1987 թվականին համագործակցելով Թոմփսոն Ռիվերս համալսարանի (TRU) և Բրիտանական Կոլումբիայի բաց համալսարանի (BCOU) հետ։ Թոմփսոն Ռիվերս համալսարանում ուսանողները հաճախում են ոչ երաժշտական դասընթացների և երաժշտական դասընթացներ են անցնում ակադեմիայում։ Երաժշտության բակալավրի աստիճանը շնորհվում է Բրիտանական Կոլումբիայի բաց համալսարանի կողմից։

## Հայտնի շրջանավարտներ
* Լիսլ Էլլիս, կոմպոզիտոր
* Չան-հոն Գոհ, բալետի պարող
* Սանհի Ստեպակ, սոպրանո
* Ջոն Կիմուրա Փարքեր, դաշնակահար
* Ջեյմս Փարքեր, դաշնակահար
* Գվեն Հոեբիգ, ջութակահար
* Դեսմոնդ Հոեբիգ, թավջութակահար

## Ծանոթագրություններ

## Արտաքին հղումներ
*Վանկուվերի երաժշտական ակադեմիա

Կատեգորիա:1969 հիմնադրումներ Կանադայում
Կատեգորիա:Կանադայի երաժշտական դպրոցներ
Պուգաչով (քաղաք)

**Պուգաչով** (), քաղաք (1835), որը գտնվում է Ռուսաստանի Դաշնության Սարատովի մարզի Պուգաչովսկի շրջանում։ Բնակչությունը՝ 41 056 անձ։

## Աշարհագրություն
Գտնվում է բարձրադիր Քարե բլրակի վրա, Մեծ Իրգիզ գետի աջ ափին, Սարատով քաղաքից գտնվում է 246 կիլոմետր դեպի հյուսիս-արևելք, իսկ Սամարայից՝ 170 կիլոմետր դեպի հարավ-արևմուտք հեռավորության վրա։ Քաղաքի հյուսիսային ծայրամասում գտնվում է ռազմական օդանավակայան։

## Պատմություն
Ստեղծվել է 1764 թվականին հնադավանների կողմից, որպես Մեչետնայա արվարձան։ Արվարձանը այդ ժամանակ ուներ մեկ փողոց։ Ըստ 1765 թվականի մարդահամարի այնտեղ ապրում էին 264 հոգի արական սեռի ներկայացուցիչներ։

1772 թվականին Մեչետնայա արվարձանում է հայտնվել փախստական կազակ Եմելյան Պուգաչովը։

XIX դարի սկզբին Իրգիզում բնակչությունն այնքան էր շատացել, որ կայսրի հրամանագրով 1835 թվականի դեկտեմբերի 18-ին ձևավորվել էր անդրվոլգյան մասով այն ժամանակվա Սարատովի մարզի երեք նահանգ՝ Նիկոլաևսկի, Նովոուզենսկի և Ցարևսկի։ Մեչետնայա արվարձանը վերանվանվել է Նիկոլաևսկ։ Նոր նահանգային քաղաքի բացումը տեղի է ունեցել 1836 թվականի մայիսի 9-ին (նոր տոմարով՝ մայիսի 21-ին)։

1917 թվականի նեյեմբերի 27-ին (դեկտեմբերի 10), քաղաքում առաջին անգամ ստեղծվել է խորհրդային կառավարություն, որը տևեց մինչև Չեխոսլովակիայի կորպուսի ապստամբությունը (քաղաքը բռնագրավվել է երկու օրում՝ օգոստոսի 20-ին և 21-ին, որից հետո այն խեղաթյուրվեց Չապաևի զորքերի կողմից)։

1918 թվականի նոյեմբերի 11-ին Նիկոլաևսկ քաղաքը Վ․ Չապաևի նախաձեռնությամբ վերանվանվել է Պուգաչով քաղաք՝ Պուգաչովի բրիգադի պատվին։ 1928 թվականի մայիսի 14-ին Սամարայի շրջանը վերացավ, և Պուգաչով քաղաքը մտավ նորաստեղծ Վերին Վոլգայի կազմի մեջ, որը գոյատևել է մինչև 1928 թվականի հունիսի 11-ը։

Վերին Վոլգայի շրջանը վերածվեց Վերին Վոլգայի մարզի, որը գոյություն ունեցավ մինչև 1934 թվականի հունվարի 10-ը։

## Բնակչություն

## Տնտեսություն
Ամենակարևոր արդյունաբերական ձեռնարկություններն են ալյուրի գործարանը, հացաբուլկեղենի, կաթնամթերքի, ոչ մետաղական շինանյութերի արդյունահանման և վերամշակման գործարան, ջարդող և տեսակավորող գործարան։

Ավելի վաղ Պուգաչովի զինվորական օդանավակայանում տեղակայված է եղել վերապատրաստման ուղղաթիռային գունդ։ 2011 թվականին գունդը կազմացրվել է, անձնակազմը (800 մարդ) հեռացվել է։

## Մշակույթ
Քաղաքում գտնվում է՝
* Վասիլի Չապաևի տուն-թանգարանը
* գավառագիտական թանգարանը (շենքը կառուցվել է 1836 թվականին)
* տաճար, ի պատիվ Քրիստոսի Հարության (1889 թվական)

## Տեսարժան վայրեր
Քաղաքում կան շենքեր, որոնք կառուցվել են XIX դարի վերջում՝ առևտրականների առանձնատուն (այժմ՝ արվեստի դպրոց), զեմստվո (այժմ՝ վարչական շենք), Շմիդտի եղբայրների առևտրի տուն (1912), տղամարդկանց գիմնազիա (այժմ՝ գյուղատնտեսական տեխնիկում)։

## Ծանոթագրություններ

## Արտաքին հղումներ
* 
* Городской портал Пугачёва 

Կատեգորիա:1764 թվականին հիմնադրված բնակավայրեր
Կատեգորիա:Ռուսաստանի քաղաքներ